b'\n_START_ARTICLE_\nHashtag\n_START_PARAGRAPH_\nHashtag su pojmovi ili kratice ispred kojih stoji oznaka "#". Izraz se sastoji se od engleskog rije\xc4\x8di hash (za znak "ljestvice") ["#"] i tag za "markiranje"/"ozna\xc4\x8divanje" klju\xc4\x8dne rije\xc4\x8di. Ima funkciju kao u tiskanim leksikonima klju\xc4\x8dne rije\xc4\x8di. Mo\xc5\xbee biti bilo koja rije\xc4\x8d koja ispred sebe ima oznaku #._NEWLINE_Zovu se "tag" jer "dodaju" svojevrsnu etiketu na poruku, koja sadr\xc5\xbei dodatne informacije (metapodatke). Naime #- oznake omogu\xc4\x87uju okupljanje poruke na odre\xc4\x91enu temu i otvoriti neku vrstu tribine na kojoj sve one koji rabe isti hashtag mogu sudjelovati._NEWLINE_Hashtagovi mogu slu\xc5\xbeiti za raspravu o odre\xc4\x91enoj tematici.\n_START_SECTION_\nPovijest\n_START_PARAGRAPH_\nOznaka "ljestvice" u Informati\xc4\x8dkoj tehnologiji imala je funkciju istaknuti poseban zna\xc4\x8daj. Godine 1970. na primjer oznaka je rabljena za ozna\xc4\x8davanje hitne adrese u PDP-11  kada je postavljenaa uz simbol ili broj. Godine 1978, Brian Kernighan i Dennis Ritchie rabili su # u C programskom jeziku za posebne rije\xc4\x8di koje su se najprije obra\xc4\x91ivale u C preprocesoru._NEWLINE_Hashtag u ovom obliku na dru\xc5\xa1tvenim mre\xc5\xbeama prvi puta je predlo\xc5\xbeen za kori\xc5\xa1tenje na Twitteru 2007. godine kao novi na\xc4\x8din grupiranja poruka. Svoje ve\xc4\x87e \xc5\xa1irenje do\xc5\xbeivio je 2009. godine kada je Twitter dodao poveznice na sve hashtagove te omogu\xc4\x87io njihovo pretra\xc5\xbeivanje._NEWLINE_Zbog svoje velike popularnosti u svijetu hashtag je dodan u Oxfordov engleski rje\xc4\x8dnik u lipnju 2014._NEWLINE_Hashtag se kasnije pro\xc5\xa1irio i na druge dru\xc5\xa1tvene mre\xc5\xbee kao primjerice Facebook, Instagram Google+ i druge.'